

Οΐ9ΐυ!ϊΓ?ΐ9 η θ<ϊ βγ 
νΑΚνΑΡΑ ΖΑΟΗ/' 
ϋβΐθ: 2018.03.31 
ΕΕΤ 

Ρθ35θπ: 5ί8ΠΒα ΡϋΡ 
(θΓϊΐβθϋΰθύ) | 

ΙοοΒίΐοη: Αϋτβ|5, ΕΙΙίπιΚο 
Τ νρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


10633 


15 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 909 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κατανομή δυο (2) κενών οργανικών θέσεων Ε.ΤΕ.Π. 
(μιας ΠΕ κατηγορίας και μίαςΤΕ κατηγορίας). 

2 Κατανομή μιας (1) κενής οργανικής θέσης Ε.ΤΕ.Π. 
ΠΕ κατηγορίας. 

3 Έγκριση Κανονισμού Διδακτορικών Σπουδών του 
τμήματος Επιστήμης φυσικής Αγωγής και Αθλητι¬ 
σμού (με έδρα τις Σέρρες) της Σχολής Επιστημών 
φυσικής Αγωγής και Αθλητισμού του Αριστοτε- 
λείου Πανεπιστημίου Θεσσαλονίκης. 


ΑΠΟΦΑΣΕΙΣ 

Αριθμ. 16826 _ (1) 

Κατανομή δυο (2) κενών οργανικών θέσεων 
Ε.ΤΕ.Π. (μιας ΠΕ κατηγορίας και μίαςΤΕ κατηγο¬ 
ρίας) 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(συνεδρίαση με αριθμό 2954/26 και 27-2-2018) 

Έχοντας υπόψη: 

α) τα άρθρα 29 και 79 του ν. 4009/2011 όπως τρο¬ 
ποποιήθηκαν με τις διατάξεις του άρθρου 27 του 
ν. 4386/2016, 

β) το έγγραφο με αριθμό 10315/1-2-2018 του τμήμα¬ 
τος Λοιπού Προσωπικού της Γενικής Διεύθυνσης Διοι¬ 
κητικών Υπηρεσιών στο οποίο περιλαμβάνεται σχετική 
εισήγηση του Πρύτανη του ΑΠΟ, με τα συνημμένα έγ¬ 
γραφα με αριθμό 766/7-12-2017 και 860/21-12-2017 του 
τμήματος Γεωπονίας και 

γ) ότι από την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασίζου¬ 
με: 

Την κατανομή (2) κενών οργανικών θέσεων Ε.ΤΕ.Π. 
(μίας ΠΕ κατηγορίας και μίαςΤΕ κατηγορίας) από τις υφι¬ 
στάμενες κενές οργανικές θέσεις του Ιδρύματος για τις 
ανάγκες του Τμήματος Γεωπονίας στη Σχολή Γεωπονίας, 
Δασολογίας και Φυσικού Περιβάλλοντος του Α.Π.Θ. προ- 
κειμένου να πραγματοποιηθεί η ένταξη, σύμφωνα με τις 


διατάξειςτου άρθρου 66 του ν. 4415/2016, όπως ισχύουν 
μετά τη δημοσίευση του άρθρου 20 του ν. 4452/2017, 
των Μαρίας Καλιού του Μιχαήλ, μόνιμης υπαλλήλου 
του Α.Π.Θ. και Κωνσταντίνου Ευθυμίου του Ευθυμίου, 
υπηρετούντος υπαλλήλου στο Α.Π.Θ. με σύμβαση ιδιω¬ 
τικού δικαίου αορίστου χρόνου, στην κατηγορία Ειδικού 
Τεχνικού Εργαστηριακού Προσωπικού (Ε.ΤΕ.Π.), ΤΕ κα¬ 
τηγορίας και ΠΕ κατηγορίας αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Μαρτίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ. 16827 _ (2) 

Κατανομή μιας (1) κενής οργανικής θέσης Ε.ΤΕ.Π. 
ΠΕ κατηγορίας 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(συνεδρίαση με αριθμό 2954/26 και 27-2-2018) 

Έχοντας υπόψη: 

α) τα άρθρα 29 και 79 του ν. 4009/2011 όπως τρο¬ 
ποποιήθηκαν με τις διατάξεις του άρθρου 27 του 
ν. 4386/2016, 

β) το έγγραφο με αριθμό 15248/15-2-2018 του τμή¬ 
ματος Λοιπού Προσωπικού της Γενικής Διεύθυνσης Δι¬ 
οικητικών Υπηρεσιών στο οποίο περιλαμβάνεται σχετι¬ 
κή εισήγηση του Πρύτανη του ΑΠΘ, με το συνημμένο 
έγγραφο με αριθμό 704/12-2-2018 της Πολυτεχνικής 
Σχολής και 

γ) ότι από την απόφαση αυτή δεν προκαλείται δαπάνη 
σε βάρος του κρατικού προϋπολογισμού, αποφασίζου¬ 
με: 

Την κατανομή μίας (1) κενής οργανικής θέσης Ε.Τ.Ε.Π., 
ΠΕ κατηγορίας, από τις υφιστάμενες κενές οργανικές θέ¬ 
σεις του Ιδρύματος, στην Πολυτεχνική Σχολή του Α.Π.Θ. 
προκειμένου να πραγματοποιηθεί η ένταξη, σύμφωνα με 
τις διατάξεις του άρθρου 66 του ν. 4415/2016, όπως ισχύ¬ 
ουν μετά τη δημοσίευση του άρθρου 20 του ν. 4452/2017, 
της Όλγας Καραμπινάκη του Παναγιώτη, υπηρετούσης 

υπαλλήλου στο Α.Π.Θ. με σύμβαση ιδιωτικού δικαίου 
αορίστου χρόνου, στην κατηγορία Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.), ΠΕ κατηγορίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Μαρτίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ. 11951 _ (3) 

Έγκριση Κανονισμού Διδακτορικών Σπουδών 
του τμήματος Επιστήμης φυσικής Αγωγής και 
Αθλητισμού (με έδρα τις Σέρρες) της Σχολής 
Επιστημών φυσικής Αγωγής και Αθλητισμού του 
Αριστοτελείου Πανεπιστημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114/Α) «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξεις του άρθρου 85 και ειδικότερα των παρ. 
5 και 6 εδ. β του ν. 4485/2017 (ΦΕΚ 114/τ.Α/4-8-2017). 

3. Τις ερμηνευτικές εγκυκλίους του Υπουργείου Παιδεί¬ 
ας, Έρευνας και Θρησκευμάτων με αριθμό: α)163204/Ζ1 
ΕΞ. ΕΠΕΙΓΟΝ/29-9-2017: «Εφαρμογή των διατάξεων του 
Ν. 4485/2017 (ΑΊ14) για θέματα μεταπτυχιακών σπουδών 
και εκπόνησης διδακτορικών διατριβών - λοιπά θέματα 
και β) 22879/Ζ1/9-2-2018: «Εφαρμογή των διατάξεων 
του ν. 4485/2017 (ΑΊ 14) 

4. Την απόφαση της συνέλευσης του τμήματος Επι¬ 
στήμης φυσικής Αγωγής και Αθλητισμού (με έδρα τις 
Σέρρες) της Σχολής Επιστημών φυσικής Αγωγής και 
Αθλητισμού του Αριστοτελείου Πανεπιστημίου Θεσσα¬ 
λονίκης (συνεδρίαση με αριθμ. 58/12-12-2017). 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών 
του τμήματος Επιστήμης φυσικής Αγωγής και Αθλητι¬ 
σμού (με έδρα τις Σέρρες) της Σχολής Επιστημών φυσι¬ 
κής Αγωγής και Αθλητισμού του Αριστοτελείου Πανεπι¬ 
στημίου Θεσσαλονίκης, ως εξής: 

Άρθρο 1. 

Γενικές αρχές 

Οι διδακτορικές σπουδές του τμήματος Επιστήμης φυ¬ 
σικής Αγωγής και Αθλητισμού Σερρών του ΑΠΟ αποσκο¬ 
πούν στην προαγωγή της γνώσης και της πρωτότυπης 
επιστημονικής έρευνας και οδηγούν στην απόκτηση 
διδακτορικού διπλώματος. 

Το διδακτορικό δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 


μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Εσωτερικό Κανονισμό αποτυπώνονται η 
δομή και οι κανόνες λειτουργίας του Προγράμματος Δι¬ 
δακτορικών Σπουδών του τμήματος Επιστήμης φυσικής 
Αγωγής και Αθλητισμού Σερρών του Αριστοτελείου Πα¬ 
νεπιστημίου Θεσσαλονίκης, όπως αυτός καταρτίστηκε 
με απόφαση της συνέλευσης του τμήματος (συνεδρίαση 
με αριθμό 58/12.12.201 7). 

Άρθρο 2. 

Νομικό και θεσμικό πλαίσιο 

Το Πρόγραμμα Διδακτορικών Σπουδών του τμήματος 
Επιστήμης φυσικής Αγωγής και Αθλητισμού Σερρών ορ¬ 
γανώνεται και λειτουργεί σύμφωνα με τις διατάξεις του 
ν. 4485/2017 (ΦΕΚ 114/Α') και των ενισχύει ευρισκομέ¬ 
νων διατάξεων. 

Άρθρο 3. 

Δικαίωμα υποβολής αίτησης 

Δικαίωμα υποβολής αίτησης για εκπόνηση διδακτορι¬ 
κής διατριβής στο τμήμα έχουν όσοι πληρούν τις κάτωθι 
προϋποθέσεις: 

• Είναι πτυχιούχοι Α.Ε.Ι. (Πανεπιστημίου ή ΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής και κάτοχοι Διπλώματος Μεταπτυχιακών 
Σπουδών (Δ.Μ.Σ.) Α.Ε.Ι.της ημεδαπής ή αναγνωρισμένου 
ως ισότιμου ιδρύματος της αλλοδαπής ή είναι κάτοχοι 
ενιαίου και αδιάσπαστου τίτλου σπουδών μεταπτυχια¬ 
κού επιπέδου κατά το άρθρο 46 του ν. 4485/2017. 

• Σε πολύ εξαιρετικές περιπτώσεις, στις οποίες αποδε¬ 
δειγμένα υπάρχει σημαντικό ερευνητικό έργο υψηλού 
επιπέδου, είναι δυνατόν, ύστερα από αιτιολογημένη από¬ 
φαση της συνέλευσης του τμήματος, να γίνουν δεκτοί 
ως υποψήφιοι/ες Διδάκτορες και μη κάτοχοι Διπλώματος 
Μεταπτυχιακών Σπουδών. 

• Με εισήγηση της τριμελούς συμβουλευτικής επιτρο¬ 
πής και απόφαση της συνέλευσης του τμήματος είναι 
δυνατό να καθορίζονται πρόσθετες υποχρεώσεις παρα¬ 
κολούθησης μεταπτυχιακών μαθημάτων ή/και εργαστη¬ 
ριακών ασκήσεων σε ευρύτερες θεματικές περιοχές, για 
τους υποψηφίους/ες Διδάκτορες που είναι ήδη κάτοχοι 
συναφούς Δ.Μ.Σ. (άρθρο 38, παρ.1 του ν. 4485/2017). 

Άρθρο 4. 

Χρονική διάρκεια 

Η χρονική διάρκεια για την απόκτηση του διδακτορι¬ 
κού διπλώματος είναι τουλάχιστον τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Γιατους/τις υποψήφιους/ες διδάκτορες * 1 2 3 4 5 που γίνονται κατ' 
εξαίρεση δεκτοί/ές, χωρίς να είναι κάτοχοι Διπλώματος Με¬ 
ταπτυχιακών Σπουδών, το ελάχιστο χρονικό όριο απόκτησης 
του διδακτορικού διπλώματος ανέρχεται στα τέσσερα (4) 
τουλάχιστον πλήρη ημερολογιακά έτη από την ημερομηνία 
ορισμού τηςΤριμελούς Συμβουλευτικής Επιτροπής. 

ώπότούδε η αναφορά στο κείμενο «υποψήφιος» ή «καθηγητής 
ή «επιβλέπων» αφορά και στα δύο φύλα. 

Ο μέγιστος χρόνος εκπόνησης της διδακτορικής δια¬ 
τριβής ορίζεται στα έξι (6) πλήρη ημερολογιακά έτη από 
την ημερομηνία ορισμού τηςΤριμελούςΣυμβουλευτικής 
Επιτροπής. Ο παραπάνω χρόνος δύναται να παραταθεί για 
δύο (2) επιπλέον έτη, μετά από αίτηση του υποψηφίου και 
τεκμηριωμένη απόφαση της συνέλευσης του τμήματος. 

Ο υποψήφιος διδάκτορας μπορεί να αιτηθεί αναστολής 
ενός (1) πλήρους ημερολογιακού έτους με αίτηση του, η 
οποία συνοδεύεται με επαρκώς αιτιολογημένη εισήγηση 
τηςΤριμελούς Συμβουλευτικής Επιτροπής και εγκρίνεται 
με απόφαση της συνέλευσης του τμήματος. Κατά τη δι¬ 
άρκεια της αναστολής αίρεται η ιδιότητα του υποψήφι¬ 
ου διδάκτορα και τα εξ αυτής απορρέοντα δικαιώματα. 
Ο χρόνος της αναστολής δεν προσμετράτε στο μέγιστο 
συνολικό χρόνο εκπόνησης της διδακτορικής διατριβής. 

Αλλαγή τίτλου ή εξειδίκευση τίτλου, μπορεί να πραγ¬ 
ματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
συνέλευσης του τμήματος. Αλλαγή θέματος στην υπό 
εκπόνηση διδακτορική διατριβή, μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της συνέλευσης 
του τμήματος. Στην περίπτωση κατά την οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντα Κανονισμού. 

Άρθρο 5. 

Δικαιώματα/Παροχές 

και υποχρεώσεις υποψηφίων διδακτόρων 

5.1. Δικαιώματα/Παροχές 

1 από τούδε η αναφορά στο κείμενο «υποψήφιος» ή 
«καθηγητής» ή «επιβλέπων» αφορά και στα δύο φύλα. 

Οι διδακτορικές σπουδές προσφέρονται δωρεάν. 

Οι υποψήφιοι διδάκτορες για πέντε (5) έτη από την 
ημερομηνία ορισμού τηςΤριμελούς Συμβουλευτικής 
Επιτροπής, διατηρούν πλήρη τα δικαιώματα και τις πα¬ 
ροχές που προβλέπονται και για τους φοιτητές του Β' 
κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά όργανα, κ.α. 

Επιπλέον, οι υποψήφιοι διδάκτορες διατηρούν δικαι¬ 
ώματα πρόσβασης, δανεισμού και χρήσης των ηλεκτρο¬ 
νικών υπηρεσιών των πανεπιστημιακών βιβλιοθηκών 
μέχρι και πέντε (5) έτη μετά την απονομή του διδακτο¬ 
ρικού διπλώματος. 

5.2. Υποχρεώσεις 

Ο υποψήφιος διδάκτορας έχει υποχρέωση ανανέω¬ 
σης της εγγραφής του κάθε ακαδημαϊκό έτος. Το τμήμα 
μπορεί να ορίσει επιπλέον υποχρεώσεις, όπως παρα¬ 
κολούθηση ή συμμετοχή σε μαθήματα, εργαστήρια ή 
σεμινάρια σχετικά με την εκπόνηση της διδακτορικής 
διατριβής του, ενδιάμεσα παραδοτέα, μορφή συγγραφής 
διδακτορικής διατριβής, έκταση κ.α. (άρθρο 45, παρ.2 
περ.στ. ν. 4485/2017). 

Άρθρο 6. 

Συμμετοχή υποψηφίων διδακτόρων 
στην εκπαιδευτική διαδικασία 

Με απόφαση συνέλευσης του τμήματος (άρθρο 9 παρ. 
3 εδάφιο ε'του ν. 3685/2008 που παραμένει σε ισχύ σύμ¬ 


φωνα με το άρθρο 88 περ. α'του ν. 4485/2017) και κοινή 
απόφαση των Υπουργείων Παιδείας και Οικονομικών 
μπορεί να ανατίθεται σε υποψήφιους διδάκτορες η επι¬ 
κουρία μελών ΔΕΠ του τμήματος σε προπτυχιακό και 
μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 7. 

Διαδικασία Επιλογής Υποψηφίων Διδακτόρων 

Το τμήμα μπορεί να προκηρύσσει θέσεις υποψηφίων 
διδακτόρων, οι οποίες δημοσιοποιούνται δια του ημε¬ 
ρησίου τύπου και αναρτώνται ηλεκτρονικά στον διαδι¬ 
κτυακό τόπο του τμήματος. 

- Ο ΥΠΟΨΗΦΙΟΣ ΔΙΔΑΚΤΟΡΑΣ 

Ο υποψήφιος υποβάλλει στις ημερομηνίες που προ- 
βλέπονται στον παρόντα Κανονισμό Διδακτορικών 
Σπουδών, σχετική αίτηση στη Γραμματεία του τμήματος. 
Αιτήσεις υποβάλλονται στη Γραμματεία του ΤΕφΑΑ (με 
έδρα τις Σέρρες) σε τρεις χρονικές περιόδους κατά τη 
διάρκεια του έτους, και συγκεκριμένα 20-30 Νοεμβρίου, 
28-29 Φεβρουάριου, 20-30 Ιουνίου. 

Σε πολύ εξαιρετικές περιπτώσεις, και συγκεκριμένα 
όταν υπάρχει προκήρυξη ερευνητικού προγράμματος ή 
υποτροφίας στο οποίο πρέπει να συμμετέχουν υποψή¬ 
φιοι διδάκτορες, αιτήσεις για εισαγωγή στο διδακτορικό 
κύκλο σπουδών δύνανται να υποβάλλονται και εκτός των 
τριών χρονικών περιόδων, καθ'όλη τη διάρκεια του έτους. 
Στην περίπτωση αυτή, η αίτηση του υποψηφίου προς τη 
Γραμματεία του τμήματος πρέπει να συνοδεύεται από την 
προκήρυξη του ερευνητικού προγράμματος, προσχέδιο 
της προς υποβολή ερευνητικής πρότασης, με τη συγκα- 
τάθεση/υπογραφή του επιβλέποντα καθηγητή. 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής -η 
οποία μπορεί να είναι διάφορη της ελληνικής-, καθώς 
και ο προτεινόμενος ως επιβλέπων της διδακτορικής 
διατριβής, ο οποίος ανήκει σε όσους έχουν δικαίωμα 
επίβλεψης διδακτορικής διατριβής, σύμφωνα με τα ορι¬ 
ζόμενα στο άρθρο 39 του ν. 4485/2017 και στο άρθρο 8 
του παρόντος Κανονισμού. 

Η αίτηση συνοδεύεται από αναλυτικό βιογραφικό 
σημείωμα του υποψηφίου και προσχέδιο διδακτορικής 
διατριβής. Επίσης από επικυρωμένο αντίγραφο τίτλου 
μεταπτυχιακών σπουδών και πιστοποιητικό επάρκειας 
ξένης γλώσσας (αγγλικά, γαλλικά, γερμανικά) επιπέδου 
Β2 (καλή γνώση) για την αγγλική ή πτυχίο αντίστοιχου 
επιπέδου από τις άλλες γλώσσες, μεταφρασμένο και 
επικυρωμένο. 

-ΤΟ ΤΜΗΜΑ 

Η συνέλευση του τμήματος, αφού λάβει υπόψη τις αι¬ 
τήσεις που έχουν υποβληθεί, τις κατηγοριοποιεί με βάση 
την συνάφεια του ερευνητικού αντικειμένου, και ορίζει 
μία τριμελή επιτροπή ανά κατηγορία αιτήσεων. Κάθε 
τριμελής επιτροπή, που αποτελείται από μέλη Δ.Ε.Π. 
του τμήματος, εξετάζει τις αντίστοιχες αιτήσεις και τα 
συνυποβαλλόμενα έγγραφα και καλεί τους υποψηφίους 
σε συνέντευξη. Κατόπιν υποβάλει στη συνέλευση του 
τμήματος αναλυτικό υπόμνημα, στο οποίο αναγράφο¬ 
νται οι λόγοι για τους οποίους κάθε υποψήφιος πρέπει ή 

δεν πρέπει να γίνει δεκτός, καθώς και ο προτεινόμενος 
επιβλέπων, εφόσον αυτός δεν έχει προταθεί από τον 
υποψήφιο. Η συνέλευση του τμήματος, αφού λάβει τη 
γνώμη του προτεινόμενου επιβλέποντος, τη συνεκτιμά 
με το υπόμνημα της επιτροπής και εγκρίνει ή απορρίπτει 
αιτιολογημένα την αίτηση του υποψηφίου. Στην εγκρι¬ 
τική απόφαση ορίζεται και η γλώσσα συγγραφής της 
διδακτορικής διατριβής. 

Στην ίδια απόφαση, η συνέλευση δύναται να καθορί¬ 
σει ως προϋπόθεση για την εκπόνηση της διδακτορικής 
διατριβής του υποψηφίου, την παράλληλη επιτυχή πα¬ 
ρακολούθηση μαθήματος/ων ή άλλες συναφείς με την 
επιστημονική έρευνα υποχρεώσεις. 

Άρθρο 8. 

Επίβλεψη διδακτορικής διατριβής 

1. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι. ή ερευνητές Α', Β' ή Γ' βαθ¬ 
μίδας από ερευνητικά κέντρα (του άρθρου 13Α του 
ν. 4310/2014) συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Η συνέλευση του τμήματος αναθέτει στον προτει- 
νόμενο επιβλέποντα, σύμφωνα με την παράγραφο 3 του 
άρθρου 38 του ν. 4485/2017, βάση συνάφειας του γνω¬ 
στικού και ερευνητικού αντικειμένου και τη σύμφωνη 
γνώμη του προτεινόμενου επιβλέποντος, την επίβλεψη 
της διδακτορικής διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο επιβλέπων και δύο ακόμη μέλη Δ.Ε.Π. α'βαθμί¬ 
δας, αναπληρωτή και επίκουρου από το οικείο ή άλλο 
Α.Ε.Ι. ή καθηγητές αναγνωρισμένων ως ομοταγών ιδρυ¬ 
μάτων της αλλοδαπής, οι οποίοι είναι κάτοχοι διδακτορι¬ 
κού διπλώματος, ή ερευνητές των βαθμιδών Α', Β'ή Γ'από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση διδακτορική διατριβή. Ως μέλη τηςΤριμελούς 
Συμβουλευτικής Επιτροπής είναι δυνατόν να ορίζονται 
και μέλη Δ.Ε.Π. τα οποία είναι σε άδεια. Στην Τριμελή 
Συμβουλευτική Επιτροπή μετέχει τουλάχιστον ένα (1) μέ¬ 
λος Δ.Ε.Π. από τις τρεις πρώτες βαθμίδες του τμήματος. 

4. Το ανώτατο όριο/αριθμός επίβλεψης διδακτορικών 
διατριβών ανά μέλος ΔΕΠ είναι πέντε (5). Οι περιπτώσεις 
συνεπίβλεψης διδακτορικών διατριβών δεν θα προσμε- 
τρούνται στο σύνολο. 

5. Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η συνέλευση του τμήμα¬ 
τος, εκτιμώντας τις περιστάσεις, αναθέτει σε άλλον την 
επίβλεψη, σύμφωνα με όσα ορίζονται στις προηγού¬ 
μενες παραγράφους, κατόπιν αίτησης του υποψήφιου 
διδάκτορα και σύμφωνης γνώμης του νέου προτεινό- 


μενου επιβλέποντος. Σε διαφορετική περίπτωση, ένα 
από τα άλλα δύο (2) μέλη τηςΤριμελούς Συμβουλευτικής 
Επιτροπής αναλαμβάνουν χρέη επιβλέποντος, ακόμη 
και καθ' υπέρβαση του μέγιστου αριθμού υποψήφιων 
διδακτόρων. Στην περίπτωση αυτή ο επιβλέπων καθη¬ 
γητής πρέπει να είναι μέλος ΔΕΠ του ΤΕφΑΑ (με έδρα 
τις Σέρρες) ή της ΣΕφΑΑ, εάν δεν υπάρχει στην Τριμελή 
Επιτροπή άλλο μέλος ΔΕΠ του τμήματος. 

6. Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει, και ο τίτλος απονέμεται από το Α.Ε.Ι., στο 
οποίο ανήκει το τμήμα, όπου ξεκίνησε η εκπόνηση της 
διδακτορικής διατριβής. 

7. Η Γραμματεία του τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του Υποψήφιου Διδάκτορα, τον τίτλο και 
σύντομη περίληψη της διδακτορικής διατριβής, το όνο- 
ματου επιβλέποντος καιτωνάλλων μελών τηςΤριμελούς 
Συμβουλευτικής Επιτροπής. 

Άρθρο 9. 

Εκπόνηση διδακτορικής διατριβής 

με συνεπίβλεψη 

Το Τμήμα Επιστήμης φυσικής Αγωγής και Αθλητι¬ 
σμού (με έδρα τις Σέρρες) είναι δυνατό να συνεργάζε¬ 
ται, σύμφωνα με όσα προβλέπονται στο άρθρο 43 του 
ν. 4485/2017, μεΤμήματα Α.Ε.Ι., με ερευνητικά κέντρα και 
ινστιτούτα του άρθρου 13Α του ν. 4310/2014, συμπερι¬ 
λαμβανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών της 
Ακαδημίας Αθηνών, για την εκπόνηση διατριβών με συνε¬ 
πίβλεψη. Τα σχετικά με τη διαδικασία εκπόνησης, χορή¬ 
γησης ενιαίου ή χωριστού τίτλου κ.α., προβλέπονται στο 
οικείο Ειδικό Πρωτόκολλο Συνεργασίας που καταρτίζεται. 

Το Τμήμα Επιστήμης φυσικής Αγωγής και Αθλητισμού 
Σερρών είναι δυνατό επίσης να συνεργάζεται με αναγνω¬ 
ρισμένα ως ομοταγή Ιδρύματα ή ερευνητικά κέντρα και 
ινστιτούτα της αλλοδαπής για την εκπόνηση διατριβών 
με συνεπίβλεψη.Τα σχετικά μετη διαδικασία εκπόνησης, 
χορήγησης ενιαίου ή χωριστού τίτλου κ.α., προβλέπονται 
στο οικείο Ειδικό Πρωτόκολλο Συνεργασίας που καταρ¬ 
τίζεται σύμφωνα με όσα ορίζει η σχετική απόφαση του 
Υπουργού Παιδείας, Έρευνας και Θρησκευμάτων που 
δημοσιεύεται στην Εφημερίδα της Κυβερνήσεως. 

Άρθρο 10. 

Διαδικασία εκπόνησης 

Ο υποψήφιος διδάκτορας, κατ' έτος παρουσιάζει 
προφορικά ενώπιον της Τριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της διδακτορικής του 
διατριβής. 

Αντίγραφο του υπομνήματος, καθώς και σχόλια επ' 
αυτού από τον επιβλέποντα ή την Τριμελή Συμβου¬ 
λευτική Επιτροπή, και των ετήσιων εκθέσεων προόδου 
που συντάσσει η Τριμελής Συμβουλευτικής Επιτροπή με 
βάση το υπόμνημα του υποψηφίου, καταχωρούνται στον 
ατομικό φάκελο του υποψηφίου διδάκτορα. 

Το αναλυτικό υπόμνημα από τον υποψήφιο διδάκτορα 
και η αντίστοιχη έκθεση προόδου από τηνΤριμελή Συμβου¬ 
λευτική Επιτροπή υποβάλλονται στο τέλος κάθε έτους από 
τον ορισμό τηςΤριμελούς Επιτροπής, όπου αξιολογείται η 
συνολική πρόοδος που έχει επιτευχτεί από τον υποψήφιο 
διδάκτορα. Πρέπει να κατατεθούν τουλάχιστον τρία υπο¬ 
μνήματα και αντίστοιχα τρεις ετήσιες εκθέσεις προόδου για 
να αποκτήσει ο υποψήφιος δικαίωμα αίτησης υποστήριξης 
διδακτορικής διατριβής.Το αναλυτικό υπόμνημα έχει έκτα¬ 
ση τουλάχιστον 2 σελίδες και περιλαμβάνει μια σύνοψη των 
δραστηριοτήτων του υποψηφίου κατά την προηγούμενη 
χρονιά, καθώς και ένα σχέδιο στόχων, δραστηριοτήτων 
και παραδοτέων για την επόμενη χρονιά. Για παράδειγμα, 
θα μπορούσε να περιλαμβάνει: σχεδίασμά ή εξέλιξη του 
πειράματος, βιβλιογραφική ανασκόπηση, δημοσιεύσεις, 
ανακοινώσεις, παρακολούθηση μαθημάτων, μετρήσεις και 
πειράματα που είτε έχουν ολοκληρωθεί είτε προγραμμα¬ 
τίζονται, κατασκευή ειδικού εξοπλισμού ή ανάπτυξη λογι¬ 
σμικού και εφαρμογών για τις ανάγκες της διδακτορικής 
διατριβής. Η έκταση της ετήσιας έκθεσης προόδου είναι 
στην κρίση τηςΤριμελούς Επιτροπής. 

Για την υποβολή αίτησης για δημόσια υποστήριξη και 
αξιολόγηση της διδακτορικής διατριβής, ο υποψήφι¬ 
ος διδάκτορας πρέπει πρώτα να έχει πραγματοποιήσει 
επιτυχώς τη δημόσια παρουσίαση της πρότασης της 
διδακτορικής διατριβής του, ενώπιον της Τριμελούς 
Συμβουλευτικής Επιτροπής. Ο υποψήφιος διδάκτορας 
υποβάλλει αίτηση στη Γραμματεία του τμήματος με τη 
συνυπογραφή/συγκατάθεση του επιβλέποντα καθηγητή 
για συμμετοχή στη διαδικασία δημόσιας παρουσίασης 
της πρότασης. Ταυτόχρονα ο υποψήφιος διδάκτορας 
καταθέτει και το έντυπο βασικών σημείων της διδακτο¬ 
ρικής διατριβής. Η αίτηση συνοδεύεται από πρόσκληση 
παρουσίασης της πρότασης της διδακτορικής διατρι¬ 
βής, την οποία υπογράφει ο επιβλέπων καθηγητής. Η 
πρόσκληση αναρτάται στην ιστοσελίδα του τμήματος 
και αποστέλλεται από τον επιβλέποντα καθηγητή ηλε¬ 
κτρονικά στα μέλη ΔΕΠ και το προσωπικό του τμήμα¬ 
τος τουλάχιστον μια εβδομάδα πριν την παρουσίαση. 
Επίσης, δέκα (10) ημέρες πριν τη δημόσια παρουσίαση 
της πρότασης της διδακτορικής διατριβής, ο υποψήφιος 
διδάκτορας πρέπει να καταθέσει σχέδιο πρότασης (σε 
έντυπη ή/και ηλεκτρονική μορφή) στη τριμελή επιτροπή. 
Το σχέδιο αυτό θα συμπληρωθεί με τις παρατηρήσεις 
που θα διατυπωθούν κατά τη δημόσια παρουσίαση της 
πρότασης και θα ολοκληρωθεί το αργότερο ένα (1) μήνα 
μετά, με την κατάθεση της πρότασης της διδακτορικής 
διατριβής στη Γραμματεία του τμήματος. 

Η δημόσια παρουσίαση της πρότασης της διδακτο¬ 
ρικής διατριβής δύναται να πραγματοποιηθεί σε τρεις 
χρονικές περιόδους κατά τη διάρκεια του έτους, και 
συγκεκριμένα, το 2ο δεκαπενθήμερο Φεβρουάριου, 2ο 
δεκαπενθήμερο Ιουνίου, 2ο δεκαπενθήμερο Οκτωβρί¬ 
ου. Οι ακριβείς ημερομηνίες παρουσίασης ορίζονται 
κατόπιν συνεννόησης με τη Γραμματεία του τμήματος. 
Η δημόσια παρουσίαση του θέματος της διδακτορικής 
διατριβής πρέπει να πραγματοποιηθεί το αργότερο μέσα 
στα δύο πρώτα έτη από τον ορισμό τηςΤριμελούς Συμ¬ 
βουλευτικής Επιτροπής. 


Το αργότερο ένα (1) μήνα μετά τη δημόσια παρουσί¬ 
αση της πρότασης της διδακτορικής διατριβής, ο υπο¬ 
ψήφιος διδάκτορας πρέπει να καταθέσει την πρόταση 
σε έντυπη μορφή στη Γραμματεία του τμήματος, ώστε 
το στάδιο αυτό να θεωρηθεί ολοκληρωμένο. Η πρόταση 
πρέπει να είναι υπογεγραμμένη από την τριμελή συμ¬ 
βουλευτική επιτροπή. Μη κατάθεση της γραπτής πρό¬ 
τασης εντός της καθορισμένης ημερομηνίας, ακυρώνει 
τη δημόσια παρουσίαση της. Η διαδικασία δύναται να 
επαναληφθεί την επόμενη διαθέσιμη ημερομηνία που 
θα ορίσει η Γραμματεία για δημόσια παρουσίαση προ¬ 
τάσεων διδακτορικών διατριβών. Η τριμελής επιτροπή 
διατηρεί το δικαίωμα επανάληψης είτε της δημόσιας 
παρουσίασης ή/και της εκ νέου υποβολής της γραπτής 
πρότασης σε περίπτωση ανεπαρκούς υποστήριξης της 
πρότασης από τον υποψήφιο διδάκτορα. Η πρόταση έχει 
έκταση το ελάχιστο 20 σελίδες κειμένου, είναι γραμμένη 
στην ελληνική ή αγγλική γλώσσα και περιλαμβάνει: το 
θεωρητικό πλαίσιο όπου ορίζεται η ευρύτερη γνωστική 
περιοχή, την ανασκόπηση της βιβλιογραφίας, τη μεθο¬ 
δολογία της έρευνας και τη σχετική βιβλιογραφία. 

Η πρόταση της διδακτορικής διατριβής, επειδή απο¬ 
τελεί μέρος της διατριβής, δύναται να συγγράφει επίσης 
στην ελληνική ή αγγλική γλώσσα, όπως άλλωστε και η 
διατριβή. Η δημόσια παρουσίαση της πρότασης και 
ακολούθως η δημόσια υποστήριξη της διδακτορικής 
διατριβής δύναται επίσης να πραγματοποιηθούν στην 
ελληνική ή αγγλική γλώσσα, ιδιαίτερα εάν στην Τριμελή 
Συμβουλευτική ή Επταμελή Εξεταστική Επιτροπή συμμε¬ 
τέχουν καθηγητές ή ερευνητές της αλλοδαπής. 

Άρθρο 11. 

Αξιολόγηση διδακτορικής διατριβής 

Μετά την ολοκλήρωση εκπόνησης της διδακτορικής 
διατριβής ο υποψήφιος διδάκτορας υποβάλλει αίτηση 
στην Τριμελή Συμβουλευτική Επιτροπή, δια της Γραμ¬ 
ματείας, για δημόσια υποστήριξη και αξιολόγηση της. 
Η αίτηση συνοδεύεται από φόρμα δίπτυχου περίληψης 
της διδακτορικής διατριβής. 

Για την υποβολή αίτησης για δημόσια υποστήριξη 
και αξιολόγηση της διδακτορικής διατριβής από τον 
υποψήφιο διδάκτορα, πρέπει να έχουν εκπληρωθεί οι 
παρακάτω προϋποθέσεις: 

α) Επιτυχής πραγματοποίηση της δημόσιας παρουσία¬ 
σης της πρότασης της διδακτορικής διατριβής, ενώπιον 
τηςΤριμελούς Συμβουλευτικής Επιτροπής. 

β) Κατάθεση τριών τουλάχιστον αναλυτικών υπο¬ 
μνημάτων από τον υποψήφιο και αντίστοιχων ετήσιων 
εκθέσεων προόδου από τηνΤριμελή Συμβουλευτική 
Επιτροπή. 

γ) Κατάθεση δύο δημοσιεύσεων, οι οποίες πρέπει να 
είναι σχετικές με το θέμα της διδακτορικής διατριβής ή 
στο γνωστικό αντικείμενο που εντάσσεται η διδακτορική 
διατριβή (η μία δημοσίευση μπορεί να είναι ανασκοπι- 
κή), σε περιοδικά αξιολογημένα, με σύστημα κριτών, που 
βρίσκονται σε διεθνείς βάσεις δεδομένων. Στη μία από 
αυτές τις δημοσιεύσεις ο υποψήφιος διδάκτορας πρέ¬ 
πει να είναι 1 ος συγγραφέας και στην άλλη έως και 4ος 
συγγραφέας. Επίσης, οι δημοσιεύσεις αυτές δεν μπορεί 

να είναι προγενέστερες της ημερομηνίας ορισμού της 
Τριμελούς Συμβουλευτικής Επιτροπής του υποψηφίου. 
Τα ανάτυπα των δημοσιευμένων εργασιών κατατίθενται 
στο φάκελο του υποψηφίου διδάκτορα στη Γραμματεία 
του τμήματος. Σε περίπτωση που η εργασία είναι υπό 
δημοσίευση, κατατίθεται η βεβαίωση αποδοχής από τη 
σύνταξη του περιοδικού και αντίγραφο της εργασίας. 

δ) Φυσική παρουσία στο τμήμα ή/και στο χώρο έρευ¬ 
νας εντός ή εκτόςΤμήματοςτουλάχιστον 10 ώρες εβδο- 
μαδιαίως για 4 εξάμηνα, από τις οποίες ορισμένες ώρες 
θα είναι για την επίβλεψη ή την οργανωτική υποστήριξη 
ενός εργαστηρίου, συνήθως αυτό στο οποίο εργάζεται. 
Οι ώρες αυτές θα ορίζονται σε συνεργασία με τον επι- 
βλέποντα καθηγητή. Η ικανοποίηση του κριτηρίου αυ¬ 
τού θα προκύπτει από τις ετήσιες εκθέσεις προόδου της 
Τριμελούς Συμβουλευτικής Επιτροπής. 

Αλλες δραστηριότητες που δύναται να αναλάβει ο 
υποψήφιος διδάκτορας, εάν κριθεί απαραίτητο από τον 
επιβλέποντα καθηγητή, είναι: 

• Παρακολούθηση μαθημάτων σχετικών με το θέμα 
της διδακτορικής διατριβής, από το Πρόγραμμα Μετα¬ 
πτυχιακών Σπουδών του τμήματος ή άλλων Τμημάτων 
του οικείου ή άλλου ΑΕΙ. 

• Επιστημονική υποστήριξη προπτυχιακών και μετα¬ 
πτυχιακών φοιτητών που εκπονούν τη διπλωματική τους 
εργασία. 

• Διεξαγωγή φροντιστηριακών ή εργαστηριακών μα¬ 
θημάτων. 

• Ανεξάρτητες ερευνητικές δραστηριότητες στο εργα¬ 
στήριο που εκπονείται η διδακτορική διατριβή. 

• Συμμετοχή ως επιτηρητής στις εξετάσεις των μα¬ 
θημάτων που διδάσκει ο επιβλέπων καθηγητής στον 
προπτυχιακό κύκλο σπουδών. 

Η ακριβής ημερομηνίατηςδημόσιας υποστήριξης της 
Δ.Δ ορίζεται κατόπιν συνεννόησης με τη Γραμματεία του 
τμήματος και πραγματοποιείται στο αμφιθέατρο του Δι¬ 
δακτηρίου του τμήματος. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησηςτου 
υποψήφιου διδάκτορα για δημόσια υποστήριξη και 
αξιολόγηση της διδακτορικής διατριβής. Εφόσον αυτή 
εγκριθεί, συντάσσει αναλυτική εισηγητική έκθεση. Στην 
εισηγητική έκθεση καταγράφεται η ολοκλήρωση της εκ¬ 
πόνησης της διδακτορικής διατριβής και προτείνεται 
ο ορισμός Επταμελούς Εξεταστικής Επιτροπής για τον 
υποψήφιο διδάκτορα. Εάν η Τριμελής Συμβουλευτική 
Επιτροπή δεν εγκρίνει την αίτηση του υποψηφίου διδά¬ 
κτορα, του δίνει αναλυτικά επιστημονικές παρατηρήσεις- 
βελτιώσεις καθώς και χρονοδιάγραμμα υλοποίησης. 

Η συνέλευση του τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για την 
αξιολόγηση της διδακτορικής διατριβής του υποψήφι¬ 
ου διδάκτορα. Σε αυτή μετέχουν τα μέλη τηςΤριμελούς 
Συμβουλευτικής Επιτροπής και τέσσερα επιπλέον μέλη 
που πληρούν τα κριτήρια του άρθρου 39παρ.2 β' εδάφιο 
του ν. 4485/2017. Δηλαδή είναι μέλη Δ.Ε.Π. α' βαθμίδας, 
αναπληρωτή και επίκουρου από το οικείο ή άλλο Α.Ε.Ι. 
ή καθηγητές αναγνωρισμένων ως ομοταγών ιδρυμάτων 


της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο ή/και 
επιστημονικό/ερευνητικό έργο, ή την ίδια ή συναφή ει¬ 
δικότητα με τον επιστημονικό πεδίο της διδακτορικής 
διατριβής. 

Η Τριμελής Συμβουλευτική Επιτροπή έχει δικαίωμα 
πρότασης των μελών της Επταμελούς Εξεταστικής Επι¬ 
τροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ.2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Μετά τον ορισμό της Επταμελούς Εξεταστικής Επι¬ 
τροπής από τη συνέλευση του τμήματος, ο επιβλέπων 
καθηγητής σε συνεννόηση με τον υποψήφιο διδάκτο¬ 
ρα, καταθέτει στη Γραμματεία του τμήματος: ί) έντυπο 
ορισμού ημερομηνίας υποστήριξης διδακτορικής δια¬ 
τριβής και μ) έντυπο πρόσκλησης τελικής υποστήριξης 
διδακτορικής διατριβής. Η πρόσκληση αναρτάται στην 
ιστοσελίδα του τμήματος και αποστέλλεται από τον επι- 
βλέποντα καθηγητή ηλεκτρονικά στα μέλη ΔΕΠ και το 
λοιπό διδακτικό προσωπικό του τμήματος τουλάχιστον 
μια εβδομάδα πριν την υποστήριξη. 

Η υποστήριξη της διδακτορικής διατριβής μπορεί να 
πραγματοποιηθεί εφόσον έχουν περάσει τουλάχιστον 
τρία (3) πλήρη ημερολογιακά έτη από την ημερομηνία 
ορισμού τηςΤριμελούς Συμβουλευτικής Επιτροπής. Ο 
υποψήφιος διδάκτορας υποχρεούται να καταθέσει τη 
διδακτορική διατριβή σε έντυπη ή ηλεκτρονική μορφή 
σε όλα τα μέλη της Επταμελούς Εξεταστικής Επιτροπής, 
τουλάχιστον είκοσι (20) μέρες πριν την υποστήριξη. 

Η διδακτορική διατριβή υποστηρίζεται από τον υπο¬ 
ψήφιο διδάκτορα δημόσια, περίπου επί ημίωρο, ενώπιον 
της Επταμελούς Εξεταστικής Επιτροπής, προεδρεύοντος 
του επιβλέποντος καθηγητή της διδακτορικής διατριβής. 
Η διαδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο υποψήφιος επίσης απαντά στις ερωτήσεις των με¬ 
λών της Επταμελούς Εξεταστικής Επιτροπής. Με τη σύμ¬ 
φωνη γνώμη της Επταμελούς Εξεταστικής Επιτροπής 
είναι δυνατό να υποβληθούν διευκρινιστικές ερωτήσεις 
και από το ακροατήριο. Η όλη διαδικασία δεν επιτρέπε¬ 
ται να υπερβαίνει τις δυο (2) ώρες. 

Στη συνέχεια ο υποψήφιος αποχωρεί και η Επταμελής 
Εξεταστική Επιτροπή συσκέπτεται και κρίνει τη διατριβή 

ως προς την ποιότητα, την πληρότητα, την εγκυρότητα και 
αξιοπιστία της μεθοδολογίας, των αποτελεσμάτων και των 
συμπερασμάτων που εξήχθησαν, την πρωτότυπη σκέψη 
και την συμβολή της στην επιστήμη και με βάση αυτά τα 
κριτήρια διατυπώνει την τελική της κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
πρακτικό αξιολόγησης. Η διδακτορική διατριβή εγκρίνε- 
ται με πλειοψηφία τουλάχιστον πέντε (5) μελών της Επτα- 
μελούς Εξεταστικής Επιτροπής.Το πρακτικό αξιολόγησης 
υπογράφεται από όλα τα συμμετέχοντα στη διαδικασία 
της αξιολόγησης της διατριβής μέλη της Επταμελούς Εξε¬ 
ταστικής Επιτροπής και διαβιβάζεται δια της Γραμματείας, 
στη συνέλευση του τμήματος. Σε περίπτωση κατά την 
οποία το πρακτικό φέρει υπογραφές τεσσάρων μελών της 
Επταμελούς Επιτροπής και πέμπτο μέλος έχει υπογράψει 
την εισηγητική έκθεση, ο τίτλος θεωρείται ότι έχει χορη¬ 
γηθεί εγκύρως (ν. 4186/2013, άρθρο 39, παρ. 18). 

Το πρακτικό αξιολόγησης παραμένει στον επιβλέ- 
ποντα καθηγητή και παραδίδεται στη Γραμματεία του 
τμήματος, αφού γίνουν οι απαιτούμενες διορθώσεις στη 
διδακτορική διατριβή σύμφωνα μετιςπαρατηρήσειςτης 
Επταμελούς Εξεταστικής Επιτροπής. Ο χρόνος κατάθε¬ 
σης της διορθωμένης τελικής διδακτορικής διατριβής 
από τον υποψήφιο διδάκτορα μετά την πραγματοποίηση 
της δημόσιας υποστήριξης καθορίζεται σε συνεργασία 
με την επταμελή επιτροπή. Σε κάθε περίπτωση ο υποψή¬ 
φιος διδάκτορας μετά τη δημόσια υποστήριξη οφείλει 
να καταθέσει την τελική διδακτορική διατριβή εντός του 
ανώτατου χρονικού ορίου εκπόνησηςτης διδακτορικής 
διατριβής που προβλέπει ο εσωτερικός κανονισμός. 

Η εγκριθείσα διδακτορική διατριβή αξιολογείται με 
την ακόλουθη κλίμακα: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

- Άριστα 

- Αίαν Καλώς 

- Καλώς 

Άριστα με διάκριση θα απονέμεται μόνο όταν πληρού- 
νται οι παρακάτω προϋποθέσεις και μόνο με ομόφωνη 
απόφαση της Επταμελούς Εξεταστικής Επιτροπής: 

α) Το θέμα της διδακτορικής διατριβής είναι κατά 
γενική ομολογία ιδιαίτερης πρωτοτυπίας και μεγάλου 
βαθμού δυσκολίας. 

β) Ο υποψήφιος έχει ως πρώτος συγγραφέας το ελά¬ 
χιστο 2 πρωτότυπες δημοσιεύσεις (μη ανασκοπικές) 
σχετικές με το θέμα της διδακτορικής του διατριβή σε 
περιοδικά αξιολογημένα, με σύστημα κριτών, που βρί¬ 
σκονται σε διεθνείς βάσεις δεδομένων. Οι δημοσιεύσεις 
αυτές δεν μπορεί να είναι προγενέστερες της η μερομη- 
νίας ορισμού τηςΤριμελούς Συμβουλευτικής Επιτροπής 
του υποψηφίου. 

γ) Ο υποψήφιος έχει παρουσιάσει σε 2 τουλάχιστον 
διεθνή συνέδρια, τμήματα της διατριβής του. 

δ) Ο υποψήφιος έχει κατά γενική ομολογία υποστηρί¬ 
ξει τη διδακτορική διατριβή με πολύ μεγάλη επάρκεια 
και έχει απαντήσει επιτυχώς και ολοκληρωμένα σε όλες 
τις ερωτήσεις της Επταμελούς Εξεταστικής Επιτροπής 
κατά τη διάρκεια της δημόσιας υποστήριξης. 


ε) Το γραπτό κείμενο της διατριβής έχει αξιολογηθεί 
ως άριστο από τα μέλη της Επταμελούς Επιτροπής και 
δεν υφίσταται επιπλέον διορθώσεις. 

Άρθρο 12. 

Αναγόρευση και καθομολόγηση διδακτόρων 

Η συνέλευση αναγορεύει και καθομολογεί τον υπο¬ 
ψήφιο διδάκτορα σε δημόσια συνεδρίαση του τμήμα¬ 
τος, παρουσία του υποψήφιου διδάκτορα. Ο Πρόεδρος 
του τμήματος θέτει υπόψη του Σώματος το πρακτικό, 
που πιστοποιεί την επιτυχή ολοκλήρωση της διαδικα¬ 
σίας προφορικής παρουσίασης και αξιολόγησης της 
διδακτορικής διατριβής και ακολουθεί η αναγόρευση 
και καθομολόγηση του υποψηφίου σε διδάκτορα του 
τμήματος. Στη Συνεδρίαση παρίσταται ο/η Πρύτανης 
ή ο/η Αντιπρύτανης/νις, ενώ μπορεί να παρίσταται και 
ο/η Κοσμήτορας. 

Η τελετή αναγόρευσης και καθομολόγησης, καθώς και 
ο τύπος του διδακτορικού διπλώματος του Διδάκτορος 
ακολουθεί τα πρότυπα σχετικών Αποφάσεων της Συ¬ 
γκλήτου ΑΠΘ 2 . 

Η τελετή διενεργείταιτρεις(3) φορές ανά ακαδημαϊκό 
έτος. Για όσους δεν επιθυμούν να δώσουν θρησκευτικό 
όρκο, η καθομολόγηση των διδακτόρων δύναται να γίνει 
με επίκληση της τιμής και της συνείδησής τους. 

Ο υποψήφιος διδάκτορας πριν από την αναγόρευση 
και καθομολόγηση του από την συνέλευση του τμήμα¬ 
τος, μπορεί να αιτηθεί χορήγηση Βεβαίωσης Επιτυχούς 
Αποπεράτωσης. 

Στον διδάκτορα χορηγείται Αντίγραφο διδακτορικού 
διπλώματος. Το Διδακτορικό Δίπλωμα (μεμβράνη), υπο¬ 
γράφεται από τον Πρύτανη, τον/την Πρόεδρο και τον 
Προϊστάμενο Γραμματείας του τμήματος και φέρει τη 
σφραγίδα του ΑΠΘ. 

Ο υποψήφιος διδάκτορας πριν από την αναγόρευ¬ 
ση και καθομολόγηση του καταθέτει στη Γραμματεία 
του τμήματος δύο (2) αντίτυπα της διατριβής του. Αυτά 
μπορεί να είναι είτε «δερματόδετα», είτε απλά «θερμο- 
κολημμένα» με το εξώφυλλο από χαρτόνι (όχι σπιράλ). 
Ένα αντίτυπο κατατίθεται στην Κεντρική Βιβλιοθήκη του 
Πανεπιστημίου και το άλλο παραμένει στο τμήμα. Ο υπο¬ 
ψήφιος διδάκτορας καταθέτει και τα απαιτούμενα από 
το Εθνικό Κέντρο Τεκμηρίωσης στοιχεία. 

Άρθρο 13. 

Λόγοι διαγραφής 

- Η συνέλευση του τμήματος Επιστήμης φυσικής Αγω¬ 
γής και Αθλητισμού (με έδρα τις Σέρρες), μετά από από¬ 
φαση τηςΤριμελούςΣυμβουλευτικής Επιτροπής, μπορεί 
να εισηγηθεί τη διαγραφή υποψηφίου διδάκτορα. Στην 
απόφαση τεκμηριώνονται οι λόγοι διαγραφής, όπως για 
παράδειγμα ανεπαρκής πρόοδος του υποψηφίου διδά¬ 
κτορα, η οποία τεκμηριώνεται με δύο (2) τουλάχιστον 
αρνητικές εκθέσεις προόδου. 

- Ο υποψήφιος διδάκτορας διαγράφεται αυτοδίκαια 
μετά από αίτησή του. 

ΑπόφασητηςΣυγκλήτου (συνεδρίαση μεαριθμό2913/23-7-2015, 
έγγραφο με αριθμό 5288/4-11-2015) με θέμα: «Εξορθολογισμός 
της Γραμματειακής Υποστήριξης των Σχολών και Τμημάτων του 
ΑΠΘ. 

Άρθρο 14. 

Λογοκλοπή 

Καταθέτοντας οποιαδήποτε διδακτορική διατριβή, ο 
υποψήφιος/α διδάκτορας υποχρεούται να αναφέρει αν 
χρησιμοποίησε το έργο και τις απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιοσδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις - και μετά από αιτιολο¬ 
γημένη εισήγηση του/της επιβλέποντος/σας καθηγητή/ 
τριας- η συνέλευση του οικείου τμήματος μπορεί να απο¬ 
φασίσει τη διαγραφή του/της υποψηφίου/ας. 

Άρθρο 15. 

Μεταβατικές διατάξεις 

- Όλοι οι υποψήφιοι διδάκτορες του τμήματος μετά 
την έγκριση του παρόντα Κανονισμού Διδακτορικών 


Σπουδών, εντάσσονται στις διατάξεις του ν. 4485/2017 
και στον παρόντα Κανονισμό. 

- Όσοι υποψήφιοι διδάκτορες του τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής, υποχρεούνται στην ολοκλήρωση της εντός 
διετίας. 

- Όσοι υποψήφιοι διδάκτορες είχαν εισαχθεί στο δι¬ 
δακτορικό κύκλο σπουδών του τμήματος πριν από την 
έγκριση του παρόντα Κανονισμού Διδακτορικών Σπου¬ 
δών και οι οποίοι βρίσκονται προς το τέλος των σπουδών 
τους, έχουν χρονικό περιθώριο ενός ημερολογιακού έτους 
από την έγκριση του παρόντα κανονισμού για να ολοκλη¬ 
ρώσουν τις διδακτορικές σπουδές τους, σύμφωνα με τα 
κριτήρια του κανονισμού με τον οποίον είχαν εισαχθεί 
στον διδακτορικό κύκλο σπουδών. Μετά την παρέλευση 
του ημερολογιακού έτους εντάσσονται αυτόματα στις 
διατάξεις του ν. 4485/2017 και στον παρόντα Κανονισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Μαρτίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 

